## Agricultura culmina el pagament de les ajudes de la sequera que beneficia 26.380 agricultors i ramaders

*** Ja s’han pagat 16,9 milions d’euros, la qual cosa suposa una execució del 99,5 %
* Estes ajudes van destinades a donar suport a 175.000 hectàrees de cultiu i 182.719 caps de bestiar d’explotacions en règim extensiu i semiextensiu
* Barrachina destaca que “és possible gestionar ajudes de manera ràpida, directa i sense burocràcia innecessària. Els beneficiaris han rebut les ajudes sense cues ni paperassa”**

El conseller d’Agricultura, Aigua, Ramaderia i Pesca, Miguel Barrachina, ha anunciat hui que la Conselleria ha culminat el pagament de les ajudes de la sequera que beneficia 26.380 agricultors i ramaders.

Barrachina ha reiterat que “ja s’han pagat 16,9 milions d’euros, la qual cosa suposa una execució del 99,5 %”.

El conseller d’Agricultura ha fet estes declaracions després de visitar la cooperativa de Viver i mantindre una trobada amb el Grup d’Acció Local Palància-Millars.

Estes ajudes han tingut com a objectiu garantir la continuïtat de 175.000 hectàrees de cultiu i la supervivència de 182.719 caps de bestiar d’explotacions en extensiu i semiextensiu. Les quantitats han variat segons el tipus de cultiu i bestiar, i han arribat fins a 4.500 euros per a cultius herbacis, 1.200 euros per a llenyosos i fins a 18.000 euros per a explotacions ramaderes.

“El sector agrari és clau per a la nostra economia i per al teixit social de la Comunitat Valenciana. Estes mesures no solament ajuden a mitigar les pèrdues, sinó que també envien un missatge clar, i no és altre que no deixarem a soles els nostres agricultors i ramaders”, ha subratllat Barrachina.

El conseller ha destacat l’eficàcia del sistema utilitzat per a l’adjudicació d’estes ajudes i ha afirmat que “hem demostrat que és possible gestionar ajudes de manera ràpida, directa i sense burocràcia innecessària. Els beneficiaris han rebut les ajudes sense esperes ni paperassa, una cosa que respon a l’aposta del Consell de Carlos Mazón per la simplificació administrativa”.

“Continuarem treballant perquè els agricultors i ramaders puguen concentrar-se en la seua labor, sense perdre temps en tràmits complexos i tediosos,” ha conclòs Miguel Barrachina.

**Per províncies**

Per províncies, a Castelló, un total de 7.234 agricultors i ramaders han rebut ajudes per un import de 5.857.906,68 euros, en les quals destaca l’impacte directe i essencial d’estes ajudes en la província amb especial incidència en el sector ramader. A València, la xifra de beneficiaris arriba als 13.775, els quals han rebut 7.832.025,06 euros en ajudes directes, que beneficia els municipis més despoblats.

Per la seua part, a Alacant, s’han registrat 5.371 beneficiaris amb un total de 3.234.667 euros especialment en les zones d’interior.

Fecha: 11/01/2025